Montaža: Ja Zmaj



"GLEDATELJI Hrvatske radiotelevizije, naime, prema podacima koje smo prikupili tijekom posljednjih nekoliko godina, zamjerali su da u poslijepodnevnome terminu, u kojemu se među ostalima emitirala i emisija Hrvatska uživo, prevladavaju politički sadržaji", glasi službeni odgovor HRT-a na upit Indexa zašto je nakon 13 sezona ukinuta emisija Hrvatska uživo.



Pojašnjavaju nam kako je u novoj programskoj shemi HRT odlučio drukčije koncipirati svoj poslijepodnevni i večernji program.



"Kako bismo se što uspješnije prilagodili potrebama gledatelja, programsko vodstvo odlučilo je da će Hrvatska radiotelevizija tijekom poslijepodnevnoga rasporeda, umjesto jedne, od ponedjeljka 18. rujna 2017. godine emitirati dvije mozaične emisije. Prva emisija bit će na rasporedu od 15.00 do 15.50, a druga emisija emitirat će se od 17.20 do 18.05", kažu s HRT-a dodajući da je cilj "ponuditi još detaljniji pregled svih društvenih i javnih zbivanja, ali s drukčijom koncepcijom nego dosad".





